《赠刘仲堪》
宋代·王禹偁

刘生颇少秀，为学识根柢。
丘轲有堂奥，试脚到阶砌。
杨墨恣荒榛，挥手欲芟薙。
携文访谪居，趣向非权势。
对挹雏凤下，交言孤鹤唳。
在璞认良玉，行当为国器。
彼茁见灵芽，伫可供王祭。
岂止随众人，区区一枝桂。
宜哉孙汉公，妻之以女弟。
吾家兄之子，笄年未伉俪。
恨不早相逢，取子为佳壻。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。